Document ID: 32002R1883

Kommissionens forordning (EF) nr. 1883/2002
af 22. oktober 2002
om ændring af Rådets forordning (EF) nr. 1081/2000 om forbud mod salg, levering og eksport til Burma/Myanmar af udstyr, der kan anvendes til intern undertrykkelse eller terrorisme, og om indefrysning af midler tilhørende visse personer, der har tilknytning til vigtige regeringsfunktioner i nævnte land
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1081/2000 af 22. maj 2000 om forbud mod salg, levering og eksport til Burma/Myanmar af udstyr, der kan anvendes til intern undertrykkelse eller terrorisme, og om indefrysning af midler tilhørende visse personer, der har tilknytning til vigtige regeringsfunktioner i nævnte land(1), særlig artikel 4, første led, og
ud fra følgende betragtninger:
(1) Bilag II til forordning (EF) nr. 1081/2000 indeholder en liste over de personer, der er omfattet af indefrysningen af midler i henhold til nævnte forordning.
(2) Ved fælles holdning 2002/831/FUSP af 21. oktober 2002(2) besluttede Rådet at ajourføre bilaget til fælles holdning 2000/346/FUSP af 26. april 2000 om forlængelse af gyldigheden af og om ændring af fælles holdning 96/635/FUSP om Burma/Myanmar(3). Det pågældende bilag indeholder en liste over de personer, som er omfattet af de restriktive foranstaltninger, der er fastsat i punkt 5, litra b), nr. i) og iii), i fælles holdning 96/635/FUSP. Bilag II til forordning (EF) nr. 1081/2000 bør derfor ændres i overensstemmelse dermed.
(3) For at sikre, at de i denne forordning trufne foranstaltninger er effektive, skal denne forordning træde i kraft omgående -
UDSTEDT FØLGENDE FORORDNING:
Artikel 1
Bilag II til forordning (EF) nr. 1081/2000 erstattes af teksten i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. oktober 2002.

Labels: 5
10
7
3
18